Skade van R33 m. by stasie ná ‘brandstigting’ | Netwerk24
Deur Malherbe Nienaber 22 April 2019 12:23
Digte rook trek Sondagmiddag oor die middestad toe ’n brand in die Kaapstad-stasie ontstaan en twee treinstelle verwoes is. Foto: Pippa Green (@green_pippa)
Netwerk24 Pippa Green
Die skade aan Metrorail-treine in Sondag se brand by Kaapstad-stasie beloop meer as R33 miljoen en word voorlopig aan brandstigting toegeskryf.
Die Passasierspooragentskap (Prasa) het Maandag gesê hy het nog ’n “massiewe terugslag” ervaar met Sondagmiddag se brand waarin twee treinstelle verwoes is.
Two train with five carriages each were reportedly on fire at Cape Town station this afternoon. Cause and impact still unknown.
??? Supplied pic.twitter.com/HVBu9D1s16
— Earl-Ryan September???? (@earlseptember) April 21, 2019
Die brand het om 15:40 begin en het weens sterk wind van een treinstel na die ander by perron 13 en 14 versprei.
Brandbestryders het om 16:15 opgedaag en die brand is omstreeks 19:12 geblus, luidens ’n verklaring van Prasa.
Alle treine na die Kaapstad-stasie is tydens die brand as voorsorgmaatreël gestop.
12 treinwaens is verwoes en die skade word tans op R33 miljoen beraam.
#CapeTown Fire and Rescue spokesperson Jermaine Carelse says 8 train coaches were destroyed in a #fire at Cape Town station today. Fire has been contained and there were no injuries. (@itchybyte) pic.twitter.com/DjUTNBvQPV
— Team News24 (@TeamNews24) April 21, 2019
“Speurders was op die toneel en die kringtelevisiebeeldmateriaal word ook ondersoek. Aanduidings dui aanvanklik op brandstigting.”
Metrorail het Maandagoggend ’n kennisgewing uitgereik dat perron 13 en 14 in die Kaapstad-stasie gesluit bly sodat die skade bepaal en herstel kan word. Dit kan verdere vertragings in die treindienste veroorsaak.
?? #CapeFlatsLineCT :
Prasa sê die aantal beskikbare treinstelle in die Wes-Kaap het van 39 in Desember 2018 tot 56 stelle toegeneem en behoort teen middel April tot 60 te styg.
Daarby is twee nuwe treinstelle vandeesmaand ontvang as deel van die bekendstelling van ’n nuwe vloot, tesame met R9,1 miljard om die spoorinfrastruktuur in die provinsie op te knap.
R3 miljard hiervan sal bestee word om 33 nuwe treinstelle te verkry en R2,9 miljard gaan aan die opknapping van die opslagplek vir herstelwerk en aan veiligheid, heinings en mure.
Verder word R1,6 miljard toegewys aan die opknapping van stasies en R1,6 miljard aan die vervanging van sinjale.
Two trains on fire at Cape Town station. pic.twitter.com/TrIjZOM1LQ
— Yusuf Abramjee (@Abramjee) April 21, 2019
Khanyisile Kweyama, voorsitter van Prasa se direksie, sê die vinnige tempo van verwoesting van Prasa se eiendom is ’n “belediging vir belastingbetalers wat sulke programme van die regering vir alle Suid-Afrikaners befonds”.
Pres. Cyril Ramaphosa het op 9 April ook die stasie besoek toe die nuwe treine van Prasa in ontvangs geneem is.
Meer oor: Prasa | Kaapstad | Brandstigting | Treine